# Työllistymisvalmennus työttömille jäsenille

## Tavoite

Valmennuksessa osallistujat harjoittelevat työnhaku- ja työelämätaitoja ja samalla kartuttavat digiosaamista osallistujien tarpeiden mukaan räätälöitynä. Osallistuja saa koulutuksesta todistuksen, jolla voi osoittaa työttömyysturvalaissa vaadittavan aktiivisuusedellytyksen täyttyneen.

## Osallistujat

Valmennukseen voivat osallistua työttömät jäsenet Akavan tai STTK:n jäsenliitoista.

## Aika ja paikka

3.9., 10.9., 19.9., 20.9. ja 27.9.2019 Scandic Rovaniemi, Koskikatu 23, 96200 Rovaniemi

## Valmentajat

opintojohtaja, FM, AmO Merja Hanhela ja koulutussuunnittelija, FM Marika Ojala

## Osallistumismaksu ja ilmoittautuminen

Valmennus on osallistujalle maksuton. Valmennukseen ilmoittaudutaan liittoon 10.4. mennessä. Ilmoittautuminen tapahtuu viiden päivän kokonaisuuteen, mutta osallistua voi myös sen mukaan, mikä on kiinnostus ja/tai tarve saada aktivointipäivät täyteen.

## Valmennuksen tai yksittäisen lähipäivän peruminen

Osallistuja voi perua valmennuksen viikkoa (7 päivää) ennen aloituspäivää tai yksittäisen lähipäivän samalla ehdolla. Peruminen tehdään TJS Opintokeskukseen, toimisto@tjs-opintokeskus.fi. Jos osallistuja peruu myöhemmin, tulevat hotellin veloittamat kustannukset liiton maksettaviksi.

## Lisätiedot

opintojohtaja, Merja Hanhela, merja.hanhela@tjs-opintokeskus.fi, puh. 050 469 6065

# 1. Lähipäivä: Oman urasuunnittelun perusteet

## Tavoitteet

Tavoitteena on oppia tunnistamaan, millaisia asioita työelämältä haluaa ja oppia tunnistamaan omaa osaamista eli sitä, mitä kaikkea pystyy työmarkkinoilla tarjoamaan.

## Valmennuksen kuvaus

Valmennuksessa pohditaan työnhakuun liittyviä tunteita ja jaksamista sekä suunnitellaan keinoja oman työnhakuorientaation edistämiseen. Osallistujat oppivat tunnistamaan, millaiset asiat työelämässä tuottavat mielekkyyttä ja sitä kautta pystyvät tunnistamaan, millaiset tehtävät soveltuvat parhaiten heille. Työnhakijoilla on lähes poikkeuksetta enemmän osaamista kuin mistä he itse osaavat kertoa. Päivän aikana harjoitellaan tunnistamaan, mitä kaikkea omaan osaamiseen mahtuu.

## Ohjelma

8.30 Aamukahvi, tervetuloa

9.00 Tilaisuuden aloitus ja esittäytyminen

 Millaisia ovat aktiivisen työnhakijan haasteet

11.30 Lounas

12.30 Arvot työelämässä – mitä työnteolta haluan

14.00 Kahvitauko

14.15 Oman osaamisen tunnistaminen

15.45 Yhteenveto

16.00 Valmennus päättyy

# 2. Lähipäivä: Toimintaympäristön muutosten ennakointi sekä tunnetaidot

## Tavoitteet

Valmennuksessa harjoitellaan sen tunnistamista, mitä kaikkea työmarkkinoilla tapahtuu eli miltä ammattialoilta työt tulevaisuudessa todennäköisesti vähenevät ja mihin todennäköisesti uusia työpaikkoja kehittyy. Lisäksi kehitetään omaa yhteistyöverkostoa työnhakuasioissa sekä käsitellään työelämän muutoksissa viime vuosina tärkeiksi nousseita tunnetaitoja.

## Valmennuksen kuvaus

Valmennuksessa tehdään oman alueen toimintaympäristöanalyysi sekä laaditaan suunnitelma potentiaalisten työpaikkojen ja/tai piilotyöpaikkojen hakemista varten. Osallistujat tunnistavat omia yhteistyöverkostojaan ja miettivät, miten niistä voi olla työnhaussa apua sekä miten omaa verkostoa voisi laajentaa. Lisäksi perehdytään erityisesti toimihenkilö- ja asiantuntijatyössä oleellisiin tunnetaitoihin.

## Ohjelma

8.30 Aamukahvi, tervetuloa

9.00 Tilaisuuden aloitus ja orientaatio

 Miten työmarkkinat tällä alueella muuttuvat ja miten se vaikuttaa työpaikkojen määriin

11.30 Lounas

12.30 Tunneosaamista

14.00 Kahvitauko

14.15 Oman yhteistyöverkoston tunnistaminen, laajentaminen sekä hyödyntäminen

15.45 Yhteenveto

16.00 Valmennus päättyy

# 3. Lähipäivä: CV-taidot ja esiintyminen

## Tavoitteet

Päivän tavoitteena on saada asiallista ja mielekästä palautetta omiin työnhaun välineisiin, joita ovat CV, LinkedIn-profiili, video-CV ja (verkko)hakemusteksti. Ihminen on aina sokea omille vahvuuksilleen. Vertaistuen avulla etsimme uskottavia tapoja kertoa omasta osaamisesta ja hioa sitä kuntoon.

## Valmennuksen kuvaus

Osallistujat saavat ohjausta eri välineiden käyttöön ja pienryhmissä palautetta haluamiinsa välineisiin. Lisäksi harjoittelemme video-CV:n tekemistä.

## Ohjelma

8.30 Aamukahvi, tervetuloa

9.00 Tilaisuuden aloitus ja orientaatio

 Vertaistukityöpaja CV:t ja hakemukset

11.30 Lounas

12.30 Verkkoprofiili - LinkedIn

14.00 Kahvitauko

14.15 Video-CV:n tekeminen

15.45 Yhteenveto

16.00 Valmennus päättyy

# 4. Lähipäivä: Digitaidot toimihenkilöaloilla

## Tavoitteet

Valmennuspäivän tavoitteena on vahvistaa osallistujien toivomia digitaitoja. Päivän ohjelma muodostetaan sen jälkeen, kun osallistujilta on saatu näkemykset siihen, mitä digitaalisia taitoja, työvälineitä ja resursseja osallistujat haluaisivat harjoitella käyttämään paremmin. Tavoitteena on myös oppia hakemaan työpaikkojen ilmaantumiseen liittyvää tietoa verkosta.

## Valmennuksen kuvaus

Työnhakijat tuntevat kyllä www.mol.fi:n ja erilaisten rekrysivustojen työpaikkailmoitukset, mutta läheskään kaikki eivät tunne tietolähteitä, jotka liittyvät sen tunnistamiseen, mihin työpaikkoja on tulevaisuudessa avautumassa tai miten palkkatuettuun työharjoitteluun haetaan. Päivän aikana syvennämme osallistujien tiedonhakutaitoja. Lisäksi opettelemme työpajatyöskentelynä sellaisia digitaitoja, jotka osallistujat itse valitsevat. Tätä päivää varten osallistujat voidaan tarvittaessa jakaa myös kahteen tai useampaan ryhmään.

## Ohjelma

8.30 Aamukahvi, tervetuloa

9.00 Tilaisuuden aloitus ja orientaatio

 Työelämäasioihin liittyvä tiedonhaku kuntoon

11.30 Lounas

12.30 Digitaitoja – osa I

14.00 Kahvitauko

14.15 Digitaitoja – osa II

15.45 Yhteenveto

16.00 Valmennus päättyy

# 5. Lähipäivä: Tiimi- ja työelämätaidot asiantuntijatyössä

## Tavoitteet

Erityisesti toimihenkilöammateissa tiimityötaidot ovat välttämättömiä työssä onnistumiselle. Päivän tavoitteena on harjaannuttaa työttömyysaikana vähemmälle käytölle jääviä yhteistyötaitoja sekä oppia tunnistamaan ja sanoittamaan omia vahvuuksia vuorovaikutustaitoihin liittyen.

## Valmennuksen kuvaus

Valmennuksessa tehdään vuorovaikutustyylin analyysi sekä perehdytään erilaisiin työyhteisön vuorovaikutushaasteisiin. Jokainen on kohdannut työelämässä ”toimimattomia henkilökemioita”, tässä valmennuspäivässä perehdymme siihen, mistä niissä on kyse ja miten tiimityötaitoja voidaan kehittää paremmiksi.

## Ohjelma

8.30 Aamukahvi, tervetuloa

9.00 Tilaisuuden aloitus ja orientaatio

 Paineenhallinta työpaikalla

11.30 Lounas

12.30 Asiantuntijatyöyhteisöjen ryhmädynamiikka, miten työn hankauskohdat syntyvät ja miten niiden syntymistä ennalta ehkäistään

14.00 Kahvitauko

14.15 Tiimityötaitojen kehittäminen

15.45 Yhteenveto

16.00 Valmennus päättyy